

 LĒMUMS

Ādažos, Ādažu novadā

2025. gada 28. augustā **Nr.** **343**

**Par Ādažu novada pašvaldības 2022. gada 10. oktobra noteikumu Nr. 28**

**“Pašvaldības aģentūras “Carnikavas komunālserviss” pievienotās vērtības nodokļa uzskaites kārtība” atcelšanu**

Ādažu novada pašvaldības 10.10.2022. noteikumi Nr. 28 “Pašvaldības aģentūras “Carnikavas komunālserviss” pievienotās vērtības nodokļa uzskaites kārtība” (turpmāk – Noteikumi) nosaka pievienotās vērtības nodokļa (turpmāk - PVN) aprēķināšanas un uzskaites metodiku pašvaldības aģentūras “Carnikavas komunālserviss” (turpmāk – Aģentūra) grāmatvedībā, paredzot vienotu uzskaites pamatprincipu un grāmatvedības kontu plāna pielietošanu, atbilstoši grāmatvedību reglamentējošiem normatīvajiem aktiem, kā arī saskaņā ar pašvaldības grāmatvedības uzskaites kārtību.

Atbilstoši pašvaldības domes 27.07.2022. lēmumam Nr. 320 “Par Carnikavas pagasta ūdenssaimniecības nodošanu SIA “Ādažu ūdens”, 26.04.2023. lēmumam Nr. 162 “Par pašvaldības siltumapgādes funkcijas Carnikavā nodošanu SIA “Ādažu namsaimnieks”” un 25.07.2024. lēmumam Nr. 290 “Par Carnikavas pagasta ūdenssaimniecības un siltumapgādes funkciju nodošanas termiņa pagarināšanu un pārņemšanas plānu apstiprināšanu”, ūdensapgādes un siltumapgādes funkcijas no Aģentūras tika nodotas SIA "Ādažu ūdens" un SIA "Ādažu namsaimnieks".

Ņemot vērā iepriekš minēto, Noteikumi ir atceļami, jo tajos tika iekļauta pašvaldības izpildvaras funkcijas nodrošināšanas dotācijas PVN proporcijas uzskaite attiecībā uz siltumapgādi un ūdensapgādi. Pārējā PVN uzskaite notiek atbilstoši ārējiem normatīviem aktiem un saskaņā ar iekšējiem normatīvajiem aktiem, kas reglamentē grāmatvedības organizācijas un uzskaites kārtību Ādažu novada pašvaldībā.

Pamatojoties uz Pašvaldību likuma 10. panta pirmās daļas 21. punktu, Grāmatvedības likuma 4. un 6. pantu, kā arī domes Finanšu komitejas 20.08.2025. atzinumu, Ādažu novada pašvaldības dome

**NOLEMJ:**

Atcelt Ādažu novada pašvaldības 10.10.2022. noteikumus Nr. 28 “Pašvaldības aģentūras “Carnikavas komunālserviss” pievienotās vērtības nodokļa uzskaites kārtība”.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU